
ALPHABET:
----

a a a e e i o o u u b c h k n s t w x y ch sh th.

a, sound of ae in English.
e, long sound of e in English.
i, short sound of i in English.
o, long sound of o in English.
u, sound of ue in English.
x, sound of ch in German.

All other letters have the same sound that they have in the English
language. Each letter has only one sound.

(') denotes the syllable to be accented.
(') (Apostrophy) when at the end of a word or a syllable, denotes a
sound similar to that which is wrought when a person groans.




MATTHEW 9, 1-8.
----

1 Nane'he yehat thewo'ne', na chebexa'ta', na hei'xcha
hete'ten.

2 Na naha'bee, heix chato'na hisi'bine'nin, seese'nen
haa'be'. Na tonaha'to' Chesus hiti'thawotate'nin hetha't
hisi'bine'nin. Na'hee, hithatha'tacha, hawoxta'tena
kano'uteni'.

3 Na naha'bee, hatha'a' hee'yane'nena hehi'thi'
he'bene, nehe' henen wasa't.

4 Na Chesus hei'nowuni'th heshi'thechathi,' na ha'hit, nax
to'he' woxi'thichane hetehi'na?

5 Ha'y'u bene'ebe neshi'nihi', Hawoxta'tena
kano'uteni', nahawaa'th tohu'u', Ko'hee na chebe's?

6 Ha heti hei'newu'ne henen he'haa tana'tihinith het
be'taawu' teko'ute'na woxta'tena (na hetha't
hisi'bine'nie) kohee hi'tena hoto'a, na yeha hotoa'wu'.

7 Na nexko'heet, na hei'hi yeha hitia'wu'.

8 Na hae'ne wanathe'thi' naha'tou kaxtow wuthechathe',
na bebe' nethi'tonathi' hixche'benehea'tha, hine benat
heso'ni' na'atehet hene'nena'.




Nuhu' hathita'a neta'watha'na heh' neshi'thi'
hene'nena'. Heh' ne'isixt Chesus, na chese' hene'n
heso'wobih't. Chesus hixchebeneheatho'iso. Nih'
neth'enete'wat hixche'benehea'tha chixtecha'ani'hi.
Nixchih'e'netat nuhu be'taawu' waate' hene'n.
Nih'i'thawu henene'net. Ha Hixchebeneheatho'u henitani'th
hite'he'. Chesus nishchih'i'netat be'taawu'
totne'neya'hat heneni'tena. Hanau't heneni'tena
nonethoathi'. Hanaut heneni'tena yeha'thi'
techa'ane'hi' nana'athehetet. Chesus nishchih'i'netat tot
neti'ha ba'ithi' no'uthe' nana'athe'hetet. Nebe'ta
yeha'that hene'nena techa'ane ne'etet. Nebe'ta yeha'that
henenena hixche'be, haka chese' hixche'be neyu
hene'nena ne'ta nei'th'chat. Na Chesus hene'neshi'hat
hene'nena hethatha'ne'he he'chish hintani'thi' het
be'taawu'. Nuhu' nenaha'tawuna' hathita'ne. Hethe'
henen' heso'wobih't heixche'ne' chebi'se. Hei
esowobih't techxa. Na'xihinehee' behe'nihe'that
noto'nihahe'ha hetii'niyahat chea'hi', ha
heixchanee'ne. Hena'e che'neh' het tatae''e
noto'nihahe'ha nee'neyaha'hak, haka hanee'ne koute'nawu
hewoxta'tena. Na hewoxta'tena nene'nene' hehe'
heso'wobeha'tana. Woxta'tena nena'e beha'he'
heso'wobeha'tana. Ith hene'nena chetha' woxta'hokane
hene' chetha' heso'wobehithi'. Neta' hene'n na
hi'sa ha'na' tehea'che woxta'thi' he'heeha'w
wei'newu neshe'ne hesowobeha'tena. Chesus hehawu'ne
woxu'ta na hawu'ne thoeso'wobih't. Ha woxta'tena
chene'hee'neto'uu bete'he' hanau't ko'xuhu
hene'nena, na hesowobeha'tana ne' chih' eneto'u
hanau't hene'nena. Hatha'a' hene'nena hehawo'u
hesowobi'hina, haka hixcheheneheatho'u nene'ne'
ha'thi'. Na nebe'ta bexa'thathi' hee'he'. Ha hee'ne
hixchebeneheatha nebanat heso'wobeha'tana
te'enana'athe'hat hatha'a hene'nena hewoxta'tene'na.
Hixchebeneheatho'nothoneheine' neinani hi'ne
wona'thethi' heneni'tena nana'athehethi' hee'he
hewoxta'tene'na. Naha'tawu'naaxk teshe'ne' hi'ne
wanathe'thi' neheatho'u na hehe'th'neni'tena
tato'utathi' hee'he' wathe'n nesowobeha'tana
nei'nowu'na woxta'tena neetho'u hesowobeha'tana.
Hene'n he'i ishiba' he'i hesowobi, haka nehee'
wawoxu'tat. He'ih'e'ne ba'ta heneya'ha ha he'ka
henene'te kanie'ne he'neya'ha. Na nene'tawathat Chesus
ne' behe'nee'ne neya'thanith hanau't che'che'
xo'wobehatana. He'i be'to yeha' Chesus, ha he'i
che'ne' chebi'se. Ha hat nextane' te'xat. Yaneni'thi
henete'hee'haha heheyehatha'tona yeshe'he Chesus. Toh'
ne'tobethe hi'ne Chesus toh' i'netat chese' haa'wu',
he'i nahaa'nawu hita'wu'u na he'i yehathe'na haa'wu'.
Ha wathe'the' henene'tena che'ethi' na che'etawu' na
he'i che'ne' che'ta'na. Na he' ne' eyeha'thi hixcha
waa'wu na he'i tane'nawu. Xaku'hu nu'hu' het'
ta'nenuu he'i awocha'nena' hethe'akut Chesus. Nuhu'
hene' exaha'thitha'thi' titha'wato. Hae'ne seishi'
hethe'akut Chesus, hehawu'hu hesowobehat tato'u
ta'he' xokuu'hu, ha hewoxta'tena. Hite'he bene'shetet
hewoxta'tena, chena'uwu'nith hite waate' hehe'ya
hana'ken. Hae'ne naaha'ta' hita'xebea'nin Chesus,
he'heea'na hi'ne Chesus toxche' woxta'tenet, na hea'na
hine Chesus to' naha'tawunith hite na hea'nawunith hanau't
hewoxta'tena. Nea'nawu'na hathita'ne hite toxtato'utahat
hee'he' hewoxta'tena. Chesus hei'nawunith hitato'utana,
hethat, Hithatha'tacha, hawoxta'tena kanoutene'. Hae'ne
netawa'ta' nuhu' hitenate'tana Chesus, hite'he
hithatha'tacha. Hatho'a hesa'ine'nena heshi'thichathi'
Chesus ka'ni' asane woxta'tena, heshi'thichathi', Chesus
wana'wasat. Ha Chesus hexaha'thetha'thi' teh' ene'tinith
hitha'wu'hu, haka hethat heso'wobihi'nith, Ko'hee,
hi'tena hoto'a na yeha hotoa'wu'. Na nu'hu'
nee'shehe xoxono'. Chih' ehethihi nuhu' hathita'ne
nei'nawu'na' ne'ne' nene'sixt neko'utena,
woxta'tena, na nenaya'hatet. Chesus he'netat hixchebe'
hewa'nehe, newononei'tat nuhu' heyahu'ha het
be'taa'wu'. He'ne' hene'nena nechani'thi'
hetha'wotane'hi' hite'tehithi' heyahu'ha henot
tha'nena. Hae'ne tato'utonon heta'hin hee'he
hawoxtate'nin. Chesus xano' neko'utena, ha xoxuno'
heta'towuna'na' hawoxtate'nin wate' he'ni' hene'n
hathita'ne' he'shitat. Hithe' wanathe'the'
heneni'tena naene'he' Chesus, ha beha'itowu'nat
hewoxta'tena. Na che' enitabe'nexk hawoxta'tenina Chesus
ha'nautone'he hene'tee'haha, na hebe't ko'ute'nena'ha
hawoxta'teni'na, hat ne ko'ute'na, na bena'ne hi'thatha
be'te. Henatha'eu ethatha'the chano'u, hae'ne
koutene'e hawoxta'tenin nahawu'ne athawu'nethebe
nena't, ha hat neenewu'ne nee'he hae'ne wuna'e
hithawu'hu hawoxta'teni'na ko'uteyako'ne. Nete'
he'thatha'na', haka toa'nowa Chesus kano'utena
nawoxta'tena heni' nihieni'tawuna'tena. Na
bene'theha'na ha' a'tobehe hawoxta'tenina, na
hako'utene'na, na hetehi'na hat besha thatha' thicha.
Chesus nehee'neyahat he'ne neh' esowobihi'nit.
Ne'neya'hat wana'theni'thi hesowobehe'ha
he'nenechani'thi' teshe'ne. Nene'nit Chesus nanani'ti
tae'netet hana't hewa'nehe. Nenitena teshe'ne ha'haen
che'se' hitha'wa tana'hakouna Chesus hena'ine wathe'the
hesowobehahe'ha hena'neya'hethi' tata'she chee'he
bete'na. Hena'etehat Chesus na'neshithina'ne hehawu'hu
koxuhu betena naha'ha. Ne'siti nehe't Chesus nana'etha'
baheshe'he hene'stathi be'tahu'hu nene'stat. Ha
koxu'ute' hehawuni' neteha'be hene'nena, haka
techetha'watanet, hehawu'ni be'ta netahaba'e. Hana'et
hewa'nehe hehe'th'nenitena chi' ha'na'
hexehe'behe'thawato'u Chesus, na neeche'ne'
bena'thibetheya'na hebe'ta bena'tanena. Nehe'thatene
hewa'nehe hete'ne' hate'heahe'ne Chesus, be'ne'
hetehi'na, chata'na' hawoxta'teni'na, yeha'
heso'wobih'na'hi, nehe'the' heti' bena'ne
ha'thi' na'hahatha'nina:--na Chesus hat nexaha'theha'ne
xano'watih't na theni'hesh bena'ne betha'
e'thethani'i. ---- Beheti'hi Chesus he'neya'hun na
bethihi'n hehe'th'neni'tena!

